ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΠΑΝΕΠΙΣΤΗΜΙΟ ΑΙΓΑΙΟΥ
Αριθμ. 4131
Προκήρυξη θέσης μέλους ΔΕΠ του Τμήματος
Ναυτιλίας και Επιχειρηματικών Υπηρεσιών της
Σχολής Επιστημών της Διοίκησης του Πανεπιστημίου Αιγαίου στη βαθμίδα του Αναπληρωτή Κα-
θηγητή με γνωστικό αντικείμενο «Εμπορικό Δίκαιο με έμφαση στο Ναυτικό Δίκαιο».
Ο Πρύτανης του Πανεπιστημίου Αιγαίου, λαμβάνοντας υπόψη την εισήγηση της Συνέλευσης του Τμήματος
Ναυτιλίας και Επιχειρηματικών Υπηρεσιών (αρ. συν. 18
(έκτακτη)/22.12.2023/5) και την υπ’ αρ. 53057/21.12.2023
αίτηση εξέλιξης μόνιμης Επίκουρης Καθηγήτριας του
Τμήματος Ναυτιλίας και Επιχειρηματικών Υπηρεσιών,
σύμφωνα με τις διατάξεις:
1) Των άρθρων 15 παρ. 1 εδάφιο ιζ, 463 παρ. 4 και 485
του ν. 4957/2022 (Α’ 141),
2) της παρ. 1 του άρθρου 16 και του άρθρου 19 του
ν. 4009/2011 (Α’ 195),
3) του άρθρου 9 του ν. 4521/2018 (Α’ 38),
4) των παρ.  9 και 10 του άρθρου τέταρτου του
ν. 4405/2016 (Α’ 129),
5) του εδάφιου ιδ της παρ.  2 του άρθρου 21 του
ν. 4485/2017 (Α’ 114),
6) του π.δ. 134/1999 (Α’ 132),
7) της παρ. 1 του άρθρου 30 του ν. 4452/2017 (Α’ 17),
8) της παρ. 1 του άρθρου 23 του ν. 3549/2007 (Α’ 69),
9) της παρ. 3 του άρθρου 32 του ν. 4589/2019 (Α’ 13),
10) την υπό στοιχεία Φ.122.1/88/119483/Ζ2/20.07.2016
εγκύκλιο της Αναπληρώτριας Υπουργού «Οδηγίες εφαρμογής του ν. 4369/2016 (Α’ 33), του ν. 4386/2016 (Α’ 83)
και του ν. 4405/2016 (Α’ 129)» (ΑΔΑ: 7Α0Λ4653ΠΣ-2Ι3),
11) την υπό στοιχεία Φ.122.1/6/14241/Ζ2/27.01.2017 (Β’
225, ΑΔΑ: ΩΓΠΤ4653ΠΣ-ΩΑ7) υπουργική απόφαση όπως
τροποποιήθηκε από την υπό στοιχεία Φ.122.1/86/83263/
Ζ2 (Β’ 2657/2020) υπουργική απόφαση,
12) την υπ’ αρ. 61(επαναληπτική)/22.12.2016/1.2 απόφαση της Συγκλήτου του Πανεπιστημίου Αιγαίου,
13) την υπ’ αρ. 33/29.03.2018/7.5 απόφαση της Συγκλήτου του Πανεπιστημίου Αιγαίου,
14) την υπό στοιχεία Φ/149466/Ζ2/29.12.2023 υπουργική απόφαση (Β΄ 7603), αποφασίζει:
Την προκήρυξη (ανοικτή προκήρυξη) για την πλήρωση μίας (1) θέσης μέλους ΔΕΠ, ως εξής:
ΠΑΝΕΠΙΣΤΗΜΙΟ ΑΙΓΑΙΟΥ
ΣΧΟΛΗ ΕΠΙΣΤΗΜΩΝ ΤΗΣ ΔΙΟΙΚΗΣΗΣ
ΤΜΗΜΑ ΝΑΥΤΙΛΙΑΣ ΚΑΙ ΕΠΙΧΕΙΡΗΜΑΤΙΚΩΝ ΥΠΗΡΕΣΙΩΝ
- Μία (1) θέση μέλους ΔΕΠ στη βαθμίδα του Αναπληρωτή Καθηγητή, με γνωστικό αντικείμενο «Εμπορικό
Δίκαιο με έμφαση στο Ναυτικό Δίκαιο»
Περιγραφή γνωστικού αντικειμένου:
Το γνωστικό αντικείμενο «Εμπορικό Δίκαιο με έμφαση
στο Ναυτικό Δίκαιο» καλύπτει τον κλάδο του Εμπορικού
Δικαίου με έμφαση στη θεωρία και πράξη του Ναυτικού
Δικαίου. Ειδικότερα, μεταξύ άλλων, καλύπτει:
- το νομικό καθεστώς του πλοίου, τις εμπράγματες
ασφάλειες επ’ αυτού καθώς και τις εταιρικές μορφές
επιχειρηματικής εκμετάλλευσής του,
- το δίκαιο των ναυλώσεων και της θαλάσσιας μεταφοράς πραγμάτων,
- το δίκαιο της θαλάσσιας ασφάλισης,
- το ναυτεργατικό δίκαιο, και
- το δίκαιο θαλασσίου περιβάλλοντος.
Το γνωστικό αντικείμενο της θέσης αναφέρεται πρωτίστως στο Εθνικό Δίκαιο, όπως αυτό διαμορφώνεται
υπό την επίδραση της Ελληνικής και αλλοδαπής νομολογίας, με την ενσωμάτωση των Διεθνών Συμβάσεων
στην Ελληνική έννομη τάξη και την εναρμόνισή του με
το Ενωσιακό Δίκαιο.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού
συστήματος ΑΠΕΛΛΑ (https://apella.minedu.gov.gr),
μέσα σε αποκλειστική προθεσμία δύο (2) μηνών από
την ημερομηνία του εγγράφου της ανακοίνωσης της δημοσίευσης της προκήρυξης αυτής στον ημερήσιο τύπο
μαζί με όλα τα αναγκαία για την κρίση δικαιολογητικά.
Μαζί με την αίτηση πρέπει να υποβάλουν:
1. Αντίγραφο δελτίου αστυνομικής ταυτότητας ή διαβατηρίου, το οποίο καταχωρείται ηλεκτρονικά.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Φεβρουαρίου 2024
ΤΕΥΧΟΣ  ΤΡΙΤΟ
Αρ. Φύλλου 536
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Γ’ 536/15.02.2024
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Βιογραφικό Σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.
6. Τα δικαιολογητικά από τα οποία αποδεικνύονται τα
τυπικά και ουσιαστικά προσόντα.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου δικαστικής χρήσης και το πιστοποιητικό στρατολογικής κατάστασης
τύπου  Α’ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης
διορισμού.
Με υπεύθυνη δήλωση του ν. 1599/1986 οι υποψήφιοι
δεσμεύονται ότι θα έχουν εκπληρώσει τις στρατιωτικές
τους υποχρεώσεις ή θα έχουν απαλλαγεί νόμιμα από αυτές πριν την έκδοση της πρυτανικής πράξης διορισμού
τους. Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους της
Ευρωπαϊκής Ένωσης, στο οποίο δεν προβλέπεται όμοιο
κώλυμα διορισμού.
Οι ανωτέρω πολίτες οφείλουν να υποβάλουν, εκτός
των πιο πάνω δικαιολογητικών και πτυχίο ή μεταπτυχιακό τίτλο σπουδών ελληνικού Α.Ε.Ι. ή απολυτήριο ελλη-
νικού Λυκείου ή εξαταξίου Γυμνασίου ή πιστοποιητικό
ελληνομάθειας Γ1 επιπέδου από το Κέντρο Ελληνικής
Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής γλώσσας.
Ο υποψήφιος που θα επιλεγεί για τη συγκεκριμένη
θέση υποχρεούται να καταθέσει:
- Πιστοποίηση Υγείας για διορισμό, με προσκόμιση
σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που
θα προβεί στην έκδοση της τελικής πράξης διορισμού.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Μυτιλήνη, 6 Φεβρουαρίου 2024
Ο Πρύτανης
ΔΗΜΗΤΡΙΟΣ ΠΑΠΑΓΕΩΡΓΙΟΥ

[Source: 20240300536.pdf | Tokens: 5421]